Парил

Парил () — село во Неврокопско, Пиринска Македонија, во состав на денешната Општина Хаџидимово на Благоевградската област, југозападна Бугарија.Guide Bulgaria, Accessed May 5, 2010

 Историја 
Рана историја
Парил е село со богато историско минато. Во атарот на селото биле откриени археолошки остатоци од различни историски епохи. Во близина на Парилската кула биле откриени ѕидини на римска населба и аквадукт. И денес по нивите можат да се најдат стари монети како доказ за интензивен населбен живот.

Отоманско Царство
Во текот на XIX век, селото било населено со христијани и било во составот на Неврокопската каза на Серскиот Санџак во рамките на Отоманското Царство. Црквата „Свети Константин и Елена“ била изградена на почетокот на 19 век.

Во „Етнографија на Адријанопол, Монастир и Салоника“ се вели дека во 1873 г. во Парил (Paril) имало 35 домаќинства и живееле 130 Македонци.Македония и Одринско. Статистика на населението от 1873 г., Македонски научен институт, София, 1995. Според Стефан Верковиќ, на крајот на 19 век, Парил претставувало чифлик со 45 куќи.Стоян Райчевски – „Българите Мохамедани“. София 2004, стр. 111 – 124. ISBN 954-9308-51-0

Според статистиката на Васил К’нчов („Македонија. Етнографија и статистика“) во 1900 година селото имало 300 жители, сите Македонци.Кънчов, Васил. Македония. Етнография и статистика, София, 1900, стр. 188. Селото било под влијание на Бугарската егзархија. Според податоците на секретарот на егзархијата Димитар Мишев („La Macédoine et sa Population Chrétienne“) во 1905 година во селото живееле 432 Македонци под врховенството на Бугарската егзархија. Во селото имало  основно училиште со 1 учител и 12 ученици.Brancoff, D.M. „La Macédoine et sa Population Chrétienne“. Paris, 1905, рр. 112-113.

По избувнувањето на Балканските војни во 1912 година, 6 лица од селото биле доброволци во Македонско-одринските доброволни чети.„Македоно-одринското опълчение 1912 – 1913 г. Личен състав“, Главно управление на архивите, 2006, стр. 869

Бугарија
По крајот на Балканските војни, селото било вклучено во составот на Бугарија.

 Географија 
Селото Парил се наоѓа во планинска област во историско-географската област Мрвачко. Се наоѓа во подножјето на Цари Врв во планината Славјанка (Алиботуш) и јужните падини на планината Пирин. Парилското седло ги дели овие две планини. Селото е почетна точка за планинарскиот дом Славјанка и за пешачење по истоимената планина со своите извонредни природни карактеристики и пештери. Девственоста на областа е надополнета со бројни билки, чист воздух, прекрасна вода и многу повеќе. Биосферниот резерват Алиботуш се наоѓа во Славјанка, кој има различни растителни видови: црна и бела ела, планински чај и тис.

Источно од селото, во областа Кулата, бил пронајден керамички материјал зачуван во Гајтаниново, што укажува на присуство на живот од раниот период на железното време. Зачувани се остатоци од антички ѕид на тврдина, делумно користен во средниот век. Во подножјето на Славјанка има рудници за железна руда кои биле ископани до 1960 година.

Население
Според пописот на населението од 2011 година, етничкиот состав на селото е следниот:Попис на населението од 2011 година

  Број на население  Вкупно  17Бугари  17Турци  -Роми  - Останати  - Не се определиле  - Без одговор  1

Стопанство
Во селото нема економски објекти. Само една гостинска куќа прима туристи во текот на целата година. Селото е достапно во текот на целата година по асфалтиран пат кој го поврзува општинскиот центар Хаџидимово со селото Катунци и Петрич. Патот е планински и тежок во зимски услови.

Институции
Во Парил нема никакви административни институции. Основното училиште „Свети Климент Охридски“, основано во 1933 година е затворено, бидејќи во селото нема ученици.

Личности
Родени 
 Ѓорѓи Алачев (Алачов), член на Македонско-одрински доброволни чети
 Ташко Парилски, македонски револуционер

Занимливости
Парил Седл на Антарктикот е именуван по селото.Paril Saddle. SCAR Composite Gazetteer of Antarctica
 Наводи 

Категорија:Општина Хаџидимово
Категорија:Села во Пиринска Македонија